DOI: 10.14457/tu.the.2019.315
title: ปัจจัยที่มีผลต่อความมีประสิทธิภาพของการสื่อสารการตลาดดิจิทัลที่มีต่อสถานพยาบาลสัตว์เขตกรุงเทพมหานคร

description: งานวิจัยเรื่องปัจจัยที่มีผลต่อความมีประสิทธิภาพของการสื่อสารการตลาดดิจิทัลที่มีต่อสถานพยาบาลสัตว์เขตกรุงเทพมหานคร มีวัตถุประสงค์เพื่อศึกษาปัจจัยที่มีผลต่อความมีประสิทธิภาพของการสื่อสารการตลาดดิจิทัล ได้แก่ ปัจจัยด้านประเภทเนื้อหาข้อมูล ปัจจัยด้านปริมาณข้อมูล ปัจจัยด้านรูปแบบการนำเสนอข้อมูล ปัจจัยด้านระยะเวลาในการนำเสนอข้อมูล และปัจจัยด้านความถี่ในการนำเสนอข้อมูล โดยมีปัจจัยที่เกี่ยวข้องคือ ปัจจัยด้านโปรโมชั่นส่งเสริมการขายและปัจจัยด้านกิจกรรมส่งเสริมการตลาดในระดับที่แตกต่างกัน รวมถึงเหตุการณ์ ผลกระทบ ความพึงพอใจ และแนวทางในการสื่อสารการตลาดรูปแบบดิจิทัลต่อสถานพยาบาลสัตว์เขตกรุงเทพมหานครในปัจจุบันโดยงานวิจัยมีขอบเขตงานวิจัยศึกษาและกลุ่มตัวอย่างคือ สถานพยาบาลสัตว์ในกรุงเทพมหานคร โดยเป็นสัตวแพทย์และผู้ประกอบการสถานพยาบาลสัตว์ในกรุงเทพมหานครที่มีส่วนในการพิจารณาซื้อเวชภัณฑ์สำหรับสัตว์เลี้ยง โดยทำการออกแบบสอบถามและเก็บรวบรวมข้อมูลระหว่างเดือน ตุลาคม-ธันวาคม 2562 ด้วยเอกสารแบบสอบถามและแบบสอบถามออนไลน์ ซึ่งสามารถรวบรวมกลุ่มตัวอย่างได้ จำนวน 265 แห่ง จากจำนวน 619 แห่ง และทำการทดสอบสมมติฐานงานวิจัยจากผลการศึกษาปัจจัยด้านประเภทข้อมูล ในกลุ่มตัวอย่างที่พิจารณาว่าปัจจัยด้านโปรโมชั่นส่งเสริมการขายมีผลต่อประสิทธิภาพการสื่อสารการตลาดดิจิทัลในระดับมาก พบว่า ประเภทข้อมูลบทความวิชาการและงานวิจัยมีความสัมพันธ์ต่อประสิทธิภาพการสื่อสารการตลาดดิจิทัลอย่างมีนัยสำคัญครบทุกด้านที่ศึกษา โดยในกลุ่มตัวอย่างที่พิจารณาว่าปัจจัยด้านกิจกรรมส่งเสริมการตลาดไม่มีผลหรือมีผลน้อยมาก พบว่า มีเพียงข้อมูลประเภทแนะนำผลิตภัณฑ์สินค้าเวชภัณฑ์ที่มีความสัมพันธ์ต่อประสิทธิภาพการสื่อสารการตลาดดิจิทัลอย่างมีนัยสำคัญครบทุกด้านที่ศึกษา ส่วนกลุ่มตัวอย่างที่พิจารณาว่าปัจจัยด้านกิจกรรมส่งเสริมการตลาดมีผลปานกลาง พบว่า ข้อมูลประเภทบทความวิชาการและงานวิจัยไม่มีความสัมพันธ์ต่อประสิทธิภาพการรับรู้ข้อมูลและการตัดสินใจซื้อสินค้าเวชภัณฑ์สำหรับสัตว์เลี้ยง โดยในกลุ่มตัวอย่างที่พิจารณาว่าปัจจัยด้านกิจกรรมส่งเสริมการตลาดมีผลมาก พบว่า ข้อมูลประเภทการเก็บคะแนนวิชาชีพ (CE) ข้อมูลแนะนำเวชภัณฑ์สำหรับสัตว์เลี้ยง และทุนการศึกษาต่อหรือสมัครงาน ไม่มีความสัมพันธ์ต่อประสิทธิภาพการรับรู้ข้อมูล โดยข้อมูลประเภทงานสัมมนาวิชาการไม่มีความสัมพันธ์ต่อความสนใจในการซื้อสินค้าเวชภัณฑ์สัตว์เลี้ยงอีกด้วยผลการศึกษาปัจจัยด้านรูปแบบสื่อที่ใช้ในนำเสนอข้อมูล โดยในกลุ่มตัวอย่างที่พิจารณาว่าปัจจัยด้านโปรโมชั่นส่งเสริมการขายมีผลต่อประสิทธิภาพการสื่อสารการตลาดดิจิทัลในระดับมาก พบว่า Instagram ไม่มีความสัมพันธ์ต่อความสนใจการซื้อสินค้าเวชภัณฑ์สำหรับสัตว์เลี้ยงอย่างมีนัยสำคัญทางสถิติ และในกลุ่มตัวอย่างที่พิจารณาว่าปัจจัยด้านกิจกรรมส่งเสริมการตลาดไม่มีผลหรือมีผลน้อยมาก พบว่า LINE ไม่มีความสัมพันธ์ต่อประสิทธิภาพการรับรู้ข้อมูลอย่างมีนัยสำคัญทางสถิติผลการศึกษาปัจจัยด้านปริมาณข้อมูล ระยะเวลาในการนำเสนอข้อมูล และ ความถี่ในการนำเสนอ พบว่า มีความสัมพันธ์ต่อการรับรู้ข้อมูลที่มีประสิทธิภาพ ทัศนคติที่ดีในการซื้อเวชภัณฑ์สำหรับสัตว์เลี้ยง ความสนใจในการซื้อเวชภัณฑ์สำหรับสัตว์เลี้ยงและการตัดสินใจซื้อเวชภัณฑ์สำหรับสัตว์เลี้ยง โดยจากผลการศึกษาเชิงพรรณนา พบว่า ควรกำหนดปริมาณข้อมูลให้ไม่มากจนเกินไป โดยมีปริมาณข้อมูลที่กลุ่มตัวอย่างต้องการคือ ไม่เกิน 2 หน้านำเสนอ มีระยะเวลาที่เหมาะสมมากที่สุดคือ ไม่เกิน 5 นาทีต่อครั้ง และมีความถี่ในการนำเสนอที่เหมาะสมคือ จำนวน 1 ครั้งต่อสัปดาห์ประโยชน์ที่คาดว่าจะได้รับจากงานวิจัย คือ ทราบปัจจัยที่มีความสัมพันธ์ต่อความมีประสิทธิภาพในการสื่อสารการตลาดดิจิทัลที่มีต่อสถานพยาบาลสัตว์เขตกรุงเทพมหานคร โดยสามารถนำมาใช้เป็นแนวทางหรือกรอบในการวางกลยุทธ์เพื่อพัฒนาแนวทางการสื่อสารการตลาดดิจิทัลได้อย่างมีประสิทธิภาพ และสามารถนำมาใช้วิเคราะห์รูปแบบ กลยุทธ์ จุดแข็ง จุดอ่อน ข้อจำกัดและวิเคราะห์แนวทางการสื่อสารการตลาดดิจิทัลของบริษัทจำหน่ายเวชภัณฑ์สัตว์เลี้ยงที่เป็นบริษัทคู่แข่งได้อย่างตรงประเด็นมากยิ่งขึ้นต่อไป